projecte-aina/catalan_government_crawling huggingface dataset:
Hem fet una tria acurada de recursos que la xarxa et posa a l'abast perquè estiguis al dia dels esdeveniments musicals més rellevants de Catalunya.
També hem cercat i aplegat informació de premis, concursos, subvencions, discogràfiques i llocs per assajar i per enregistrar que et resultaran d'interès tant si toques en un grup com si toques sol, com si vols enregistrar una maqueta.
És un lloc web que fa d'intermediari perquè els artistes musicals puguin vendre la seva obra directament a Internet.
La major part dels beneficis són per als músics i ofereixen unes condicions millors que iTunes o Spotify.
És una plataforma on line per donar-se a conèixer els músics novells i augmentar la seva presència a la xarxa.
Està perfectament integrada amb les principals xarxes socials.
És una plataforma on line de difusió, adreçada als músics, oferint també la possibilitat de vendre les seves creacions musicals.
És un servei que s'encarrega de pujar i distribuir tot el material que un músic o grup vulgui tenir a Internet.
És un servei de pagament, però, estalvia molt la feina que haurien de fer els músics per estar presents a la xarxa, així com la venda de les seves obres
Els espais expositius de Can Basté són un marc clau per a la difusió i la divulgació cultural a partir de la fotografia.
Des d'aquest marc ens plantegem facilitar el suport tècnic per a la posada en marxa i presentació de productes fotogràfics de qualitat que ofereixen els artistes, grups i col·lectius artístics de la comunitat, així com produccions que es puguin generar des del centre.
Espai especialitzat en fotografia dins del centre cívic Casa Golferichs de Barcelona.
És un portal on els artistes poden retransmetre en directe mentre creen les seves obres i, fins i tot, interactuar amb els espectadors/es.
Està obert a qualsevol camp de la creació artística: il•lustració, animació, dibuix, escultura, pintura, música i, fins i tot, programació
Acull una de les comunitats internacionals d'artistes a Internet.
És una finestra ideal on les/les artistes poden ensenyar les seves obres i aprofitar les possibilitats que et dóna la xarxa.
Acull tots els àmbits de la creació, però, sobretot, els àmbits de la fotografia, disseny gràfic, dibuix i pintura.
És a la vegada una comunitat i xarxa social d'artistes amb l'objetiu de difondre, promoure i vendre les seves obres.
El registre és gratuït i adreçat a artistes dels camps de la pintura, escultura, arts gràfiques i fotografia.
Si tot just comences en el món del còmic o la il·lustració i vols fer públics els teus projectes i creacions has de saber quins recursos tens a l'abast.
Si vols despertar l'interès per la teva obra, abans de començar a fer res, l'has de preparar per presentar-la de forma atractiva, amb un bon dossier o una bona carpeta en format imprès o digital.
Fer una pàgina web personal t'hi pot ajudar.
També et resultarà pràctic tenir una targeta personal que puguis deixar allà on vagis, amb les teves dades de contacte i l'adreça de la teva pàgina.
Les opcions per promoure la teva obra són diverses:
Si t'agrada la fotografia i voldries dedicar-t'hi de forma professional, presenta les teves obres a la Beca CJ Connecta't a la Fotografia, i podràs col·laborar amb la secció de fotografia del diari La Vanguardia, on publicaràs un mínim de 20 fotografies.
L'Associació Diomira, amb el suport de la Direcció General de Joventut, convoquen cada any el Clic de Fotoperiodisme Jove en les seves tres modalitats: fotografia, audiovisuals i beca.
Quant a la fotografia, tant la proposta guanyadora com la resta de seleccionats, a part d'una dotació econòmica, són exposats dins de la programació del VISA off, en el marc del festival de fotoperiodisme VISA pour image de Perpinyà durant el mes de setembre.
Pel que fa a la beca, aquesta consta d'una dotació econòmica per poder realitzar un projecte fotoperiodístic.
Per altra banda, l'Audiovisual Clic té la finalitat de difondre i promoure produccions audiovisuals de caire periodístic en cinema, vídeo o multimèdia, fetes per joves i que mostrin sensibilitat i interès per l'entorn social.
La proposta guanyadora, a més d'un premi econòmic és també projectada en el marc del festival de fotoperiodisme VISA pour image de Perpinyà durant el mes de setembre.
"Joves i Mobilitat" és un concurs vinculat al projecte educatiu "Joves i conducció, un dret i una responsabilitat" amb el que el RACC pretén que en els centres escolars es treballin aspectes de seguretat viària.
El seu objectiu principal és promoure actituds que fomentin entre els joves una conducció responsable.
Concurs de fotografia del patrimoni cultural català a través d'Instagram, convocat per l'Agència Catalana del Patrimoni Cultural, i adreçat als alumnes de tots els centres educatius de secundària, batxillerat i cicles formatius de Catalunya.
Si tot just comences en el món de la fotografia i vols fer públics els projectes i creacions, has de saber quins recursos tens a l'abast.
Si vols despertar interès per la teva obra, abans de començar a fer res, l'has de preparar per presentar-la de forma atractiva, amb un bon dossier o una bona carpeta en format imprès o digital.
Fer una pàgina web personal t'hi pot ajudar.
També et resultarà pràctic tenir una targeta personal que puguis deixar allà on vagis, amb les dades de contacte i l'adreça de la teva pàgina.
La tecnologia digital, amb un perfecte maridatge amb Internet, està canviant la forma en què consumim la cultura.
Ho està fent amb els llibres, la música o les pel·lícules.
Amb els webcòmics, el còmic també experimenta aquesta metamorfosi.
Potser heu heretat aquesta afició dels vostres pares, devoradors insaciables de còmics amb olor a tinta.
O, potser l'heu desenvolupada de forma natural com a fills de la generació digital.
Tant se val, el capità Amèrica, els 4 fantàstics, Mafalda o Snoopy pugen encara més el seu nivell d'immortalitat fent el salt cap a la digitalització.
Perquè els webcòmics són simplement còmics digitalitzats per poder ser llegits a Internet a través de pàgines web.
També són coneguts com "e-còmics".
Molts d'ells només disposen de la versió web i no existeixen en format paper.
El format webcòmic presenta alguns elements que el diferencien del tradicional, i aquest fet en alguns casos suposa un valor afegit:
Hi ha infinitat de llocs web per passar hores i hores.
Tot seguit t'informem d'alguns dels més populars a la xarxa:
Com hem dit abans, hi ha tant de material que no te l'acabaràs.
Pots continuar la immersió en la teva afició preferida amb les eines següents:
Aquesta prestigiosa agència de notícies amb col·laboració amb altres empreses com British Movietone posa a la teva disposició la història més recent en vídeo.
Massa sovint Internet està en primera línia de debat pels seus aspectes negatius, adquirint una mala premsa i reputació del tot immerescuda i injusta.
Els aspectes positius i els beneficis que Internet ens proporciona, superen de llarg els seus defectes, com per exemple aquesta iniciativa d'Associated Press.
No et podràs acabar aquest fons documental en format de vídeo amb milions de minuts i milers de vídeos, en molts casos, inèdits i originals sobre qualsevol esdeveniment històric (polític, esportiu, social, cultural, etc), des de finals del segle XIX fins avui: l'accident del Hindenburg, el bombardeig de Pearl Harbor, el viatge de noces de Charlot...
Podràs accedir a tot aquest material al seu canal de Youtube de forma gratuïta, encara que de moment només s'han pujat vídeos d'esdeveniments que van tenir lloc entre 1895 i 1986.
Caldrà tenir paciència perquè estem parlant d'un abocament de més de 500.000 vídeos.
British Pathé és una altra iniciativa similar amb un fons documental a Youtube de 85.000 arxius en alta definició (HD).
Aquest material pot ser una eina i un recurs de gran valor per a estudiants (de diversos nivells educatius), documentalistes, historiadors, afeccionats a la història o afeccionats a l'edició de vídeo, ja que aquest material no només es pot consultar, sinò també es pot utilitzar.
Youtube, el mitjà audiovisual més potent del món, convoca un concurs a la recerca de 360 nous talents de la creació de vídeo.
Si sempre has somiat ser una estrella a Youtube, deixaràs escapar aquesta oportunitat?
El premi principal no és en metàl·lic, però sí que té un valor incalculable.
Les persones escollides rebran formació específica d'enregistrament, edició i producció de vídeo, així com la gestió de continguts, audiència i publicitat.
I per això tindràs el millor professorat: el propi personal de Youtube i alguns youtubers de renom!
Per participar t'has d'inscriure al web del concurs i complir alguns requisits: disposar d'un canal propi que tingui entre 10.000 i 100.000 seguidors, que el teu canal permeti publicitat de tercers i haver pujat almenys tres vídeos en els últims 3 mesos, entre d'altres.
També hauràs d'explicar quina és la teva motivació per participar a la convocatòria i què t'agradaria produir si guanyes.
També hauràs de crear un vídeo a mode de "demo" que representi el teu canal i mostri el teu nivell creatiu.
Com ja t'hem dit, el premi és un curs intensiu d'una setmana de duració a diverses seus de Youtube (YouTube Creator Camp).
Per això hauràs de fer les maletes ja que els cursos es faran a Londres, Los Ángeles, Nova York, Tokio, São Paulo, Berlín, París i Bombay.
També rebràs 3 mesos de suport per part de l'equip de YouTube Content Partnership i un xec per valor de 2.300€ aproximadament per comprar equipament de vídeo i so.
Les convocatòries de Londres, Los Ángeles i Nova York ja estan tancades, però les inscripcions ja estan obertes per als cursos de Tokio.
Més endavant s'obriran les convocatòries per a la resta de ciutats.
YouTube NextUp va començar al 2011 i des de llavors ha ajudat més de 250 "youtubers" a millorar les seves habilitats creatives.
Ja és hora de deixar d'utilitzar la càmera del teu telèfon mòbil per fer selfies o fotos de menjars.
Així que et proposem una idea divertida i més ambiciosa: fer amb ella el teu primer curtmetratge.
Segur que ets un devorador/a de continguts audiovisuals, així que aquesta vegada, per què no passar del costat dels espectadors al costat dels creadors?
No es tracta de competir o guanyar cap premi (encara que d'això ja en parlarem al final), sinó de passar-ho bé.
Per fer un curtmetratge, a banda del teu enginy i creativitat, has de tenir en compte una sèrie de qüestions.
Engrescar a amics o familiars serà una de les primeres coses que hauràs de fer.
I repartir els rols de cadascú/una.
No sols necessitaràs actors i actrius, sinó també ajudants per al procés de producció.
És a dir, el guió, l'argument que haurà de ser senzill i entenedor, sobretot si és la teva primera vegada.
Hauràs d'escollir el lloc on enregistraràs la teva pel·lícula, que podrà ser en un entorn interior o exterior.
En funció del lloc escollit, potser necessitaràs de la col·laboració i del permís d'altres persones alienes al curtmetratge.
Demana-ho amb simpatía i respecte, però posant-hi una mica de morro.
Les càmeres de molts telèfons mòbils actuals tenen la qualitat suficient per gravar un curtmetratge permetent molt bones resolucions.
Quanta més memòria base com memòria RAM tingui el teu telèfon millor ja que els fitxers resultants ocupen molt d'espai.
La qualitat del so és un dels punts febles de les gravacions amateurs.
Si vols aconseguir un resultat més professional, pots utilitzar micròfons externs connectats al jack del telèfon.
Seria estrany que tot anés sobre rodes, sobretot si aquesta és la teva primera experiència.
Sempre pot fallar quelcom en l'equip humà o en l'equip tècnic, així que hauràs d'estar preparat/da per a la improvisació i la resolució de problemes sobre la marxa.
El procés no s'acaba quan has acabat de gravar.
És el moment d'editar les imatges, muntar les escenes, afinar el so...
A Internet trobaràs moltes aplicacions (algunes són gratuites) per editar els vídeos des del mateix telèfon amb una facilitat d'ús millor que la dels programes per a ordinadors.
Per fi ha arribat el moment de donar a conèixer la teva creació.
És el moment de pujar el teu curtmetratge a les plataformes de vídeo: YouTube, Vimeo, Dailymotion, etc.
Ja hem dit que no es tractava d'entrar en cap competició, però, i si el teu curtmetratge ha quedat tant bé que decideixes presentar-lo a algun concurs?
Els festivals i concursos de curtmetratges realitzats amb el telèfon mòbil com Cinephone o NoTodoFilmFest són molt nombrosos.
Prova de fer una recerca a les plataformes de vídeos o als cercadors amb la frases "festivals de curtmetratges amb el mòbil" " short film smartphone festivals ) i trobaràs molts on participar, tant d'internacionals com d'àmbit més local.
Podria ser que la Generalitat de Catalunya, el teu consell comarcal o el teu ajuntament fossin els següents en convocar-ne un!
T'oferim accés a alguns espais amb eines pràctiques per a desenvolupar els teus projectes o posar-te en contacte amb la gent i les empreses que et poden ajudar a fer-ho, a més de reculls de productores.
A banda de consultar aquests enllaços, pots posar-te en contacte amb el centre cívic del teu barri, districte o poble i informar-te sobre els espais municipals disponibles o els recursos que ofereixen per donar suport a projectes audiovisuals.
L'any 1973 naixia la primera marató de cinema de terror de la península ibèrica a Molins de Rei.
Des d'aleshores el Festival ha anat evolucionant des fins a convertir-se en un referent al país amb un ampli programa que inclou concurs de llargmetratges i curtmetratges, de fotografia, de microrrelats, projeccions de retrospectives, Networking per a professionals, sessions gratuïtes per a instituts, etc. El festival és membre de la European Fantastic Film Festivals [URL], el TAC (Terror Arreu de Catalunya), Catalunya Film Festivals (Coordinadora de Festivals i Mostres de Cinema i Vídeo de Catalunya).
Els Premis Llanterna Digital són una iniciativa de la Coordinadora de Serveis Lingüístics de Lleida i pretenen contribuir al foment de l'ús del català i de l'occità a través de curtmetratges que promoguin una reflexió sobre el fet lingüístic.
"Joves i Mobilitat" és un concurs vinculat al projecte educatiu "Joves i conducció, un dret i una responsabilitat" amb el que el RACC pretén que en els centres escolars es treballin aspectes de seguretat viària.
El seu objectiu principal és promoure actituds que fomentin entre els joves una conducció responsable.
El Departament de Cultura ofereix cada any ajuts adreçats a fomentar la difusió audiovisual, el talent en la promoció de peces audiovisuals, les coproduccions, els nous llenguatges, la producció cinematogràfica en general, la producció televisiva i la creació i la divulgació artístiques.
També hi ha ajuts per a la formació, per al desenvolupament empresarial en aquest àmbit i per a la projecció exterior.
Si la fotografia és una de les teves aficions, si tens àlbums, calaixos o discs durs plens de fotos fetes per tu, mes enllà de presentar-les a premis o concursos, pots guanyar diners venent-les directament.
Des d'aquí t'informem d'un dels sistemes per fer-ho, el conegut com "Microstock".
Potser sempre has pensat que el teu nivell com a fotògraf és prou alt però ets escèptic respecte als concursos, o potser ets dels o les que infravaloren el seu nivell.
Pel sistema del "Microstock" pots reactivar aquelles fotos que tenies quasi oblidades, donar a conèixer els teus treballs i, per què no, tenir la possibilitat de guanyar uns calerons extra gràcies al teu "hobby".
El terme "Microstock" es refereix al comerç de fotografies "on line" mitjançant agències de compravenda de fotos a Internet.
Mitjançant les agències les fotos poden ser comprades per empreses de disseny gràfic, publicitat, premsa, editorials i d'altres.
Tècnicament perfectes (lluminositat, composició, etc), i a una resolució alta (1500X2500 píxels mínim i 4 Mb de pes).
Les agències ja s'encarreguen de convertir les imatges a diverses mides i vendre-les a diferents preus.
Pots inspirar-te observant les fotos dels anuncis, cartells publicitaris i altres il·lustracions.
No comencis a pensar que et guanyaràs la vida amb això.
No es tracta de vendre una imatge a un preu molt car sinó de vendre-la a un preu baix moltes vegades, tenint totes les empreses presents a Internet com a clients potencials.
Les fotos es venen en vàries resolucions i els preus poden anar des de 0,50 cèntims a 30 euros, en funció de la mida o resolució de les imatges.
Les agències es quedaran una comissió i el pagament el fan generalment mitjançant Paypal o altres sistemes similars.
Si proves el Microstock, explica'ns la teva experiència a la nostra pàgina a Facebook.
Si tens entre 15 i 18 anys i t'agrada molt el cinema, a Primera Volada el pots descobrir d'una manera activa i creativa, a partir de projeccions especials i activitats lúdiques i formatives, amb persones expertes en arts visuals i altres sectors.
Un nou espai per experimentar el cinema
Primera Volada és un espai d'acció audiovisual i cinematogràfica pioner a Barcelona adreçat als més joves per facilitar l'experimentació amb el cinema.
Les sessions es desenvolupen una vegada al trimestre, en diumenge, de 12h a 16h, incloent-hi un dinar col·lectiu.
L'activitat és gratuïta (dinar inclòs).
Les places són limitades i cal inscripció prèvia.
En el projecte col·laboren la cinecooperativa Zumzeig i els centres cívics Cotxeres-Casinet.
Enguany són previstes 3 sessions, en les dates següents: 29 d'abril, 7 d'octubre i 16 de desembre.
Primera sessió: Laboratori sonor
La primera sessió de Primera Volada, als Cinemes Zumzeig, és dedicada a la sonorització: com sona un theremin solar?
Quina banda sonora es pot fer amb una caixa de cereals?...
Pots aprendre a sonoritzar i a improvisar en grup.
A més dels artistes convidats, condueixen la sessió persones expertes en pedagogia del cinema de l'equip de Drac Màgic.
Primer festival de cinema fantàstic del món i la manifestació cultural amb més ressò mediàtic de Catalunya.
Amb una sòlida trajectòria, el Festival de Sitges ofereix al cinema fantàstic d'arreu del món un marc estimulant de trobada, exhibició, presentació i projecció.
L'any 1973 naixia la primera marató de cinema de terror de la península ibèrica a Molins de Rei.
Des d'aleshores el Festival ha anat evolucionant des fins a convertir-se en un referent al país amb un ampli programa que inclou concurs de llargmetratges i curtmetratges, de fotografia, de microrrelats, projeccions de retrospectives, Networking per a professionals, sessions gratuïtes per a instituts, etc. El festival és membre de la European Fantastic Film Festivals [URL], el TAC (Terror Arreu de Catalunya), Catalunya Film Festivals (Coordinadora de Festivals i Mostres de Cinema i Vídeo de Catalunya).
Festival dedicat al cinema català en diferents formats com el documental, els curtmetretges o els llargmetratges, entre d'altres seccions.
L'Associació Cultural Olot.doc organitza des de l'any 2006 aquesta mostra de documentals.
Està estructurada en 3 àmbits: local.doc (productes locals), aula.doc (sessions per alumnes de centres educatius) i programació general amb documentals recents de tot el món.
El Festival "Sólo Para Cortos" va néixer l'any 2002 impulsat des del Casal de Joves del barri de Prosperitat.
La finalitat del projecte es apostar pel cinema com a medi d'expressió cultural, sensibilitzador, que permeti apropar altres realitats i experiéncies que al nostre dia a dia podem trobar.
A més del Festival com a esdeveniment cinematogràfic, es dóna cabuda a diferents col·lectius i entitats socials, que estan portant a terme projectes socials vinculats amb el món audiovisual.
El FEC Festival_Festival Europeu de Curtmetratges és un festival de cinema dedicat a curtmetratges de ficció europeus.
El FEC Festival té una secció competitiva, amb curtmetratges europeus contemporanis, i un seguit d'activitats paral·leles, com ara seminaris, exposicions, tallers o projeccions especials.
Curt Ficcions és una associació sense ànim de lucre i el seu objectiu és donar a conèixer el curtmetratge espanyol.
La seva activitat principal és el Festival de curts nacionals, amb seu a Barcelona i Madrid.
Des de 1997 la seva tasca és recolzar i difondre a les sales de cinema els curtmetratges de directors i directores espanyols/les, tant a través del festival, com de les altres activats que duen a terme durant tot l'any.
El portal de Catalunya Film Festivals agrupa diferents festivals i mostres de cinema de Catalunya
Un cop més s'utilitza un anglicisme per anomenar un fenomen emergent a la nostra societat, el "sexting", també conegut com a "sexteo".
És l'enviament a través del telèfon mòbil, de material eròtic o sexual d'alta o baixa intensitat (fotos o vídeos), i que tenen com a protagonistes a les mateixes persones que l'envien.
Els telèfons mòbils i sobretot els anomenats telèfons intel·ligents ("smartphones"), no són una altra cosa que petits ordinadors i, per tant, estan exposats a atacs externs i al robatori de les dades que hi introduïm.
Per tant, encara que no enviessis a ningú el teu material privat estaries en situació de risc.
Un cop has enviat una foto o un vídeo, perds totalment el control d'aquest material i no saps a qui pot arribar i quin ús se'n pot fer, i sense el teu consentiment!
Pensa que el vincle sentimental que t'uneix a la persona a qui has enviat un material de caràcter íntim, pot trencar-se en qualsevol moment.
Internet està ple de material íntim i privat difós per despit, revenja o amics massa bromistes o poc conscients dels riscos que això implica.
Conseqüències a tenir en compte
La difusió d'aquests continguts pot afectar directament i negativament a la teva vida familiar, escolar o laboral.
Doncs tens molts números de patir ciberassetjament, per exemple, o bé se't poden manifestar problemes de salut física o psicològica en el cas que algú faci un mal ús del teu material privat.
En funció de la legislació de cada país podries tenir problemes legals encara que fossis el propietari del material privat (creació, possessió o distribució de continguts "no apropiats").
El fet de difondre aquest material podria ser delicte per vulneració del dret a l'honor i la pròpia imatge, o difusió il·lícita de dades personals.
Aquestes recomanacions també les has de tenir en compte per altres dispositius com ordinadors o "tablets" i altres plataformes de publicació de continguts digitals com webs, xarxes socials o el correu electrònic.
Els principals portals de cinema en català i de cinema en general, del més comercial a l'independent.
D'aquí estant, pots consultar les darreres tendències, comentaris de les últimes estrenes i notícies sobre el món del cinema i el DVD en general, o bé accedir a cartelleres setmanals de les sales de Catalunya,
Per estar al dia de les novetats cinematogràfiques i videogràfiques en català de la setmana.
També pots consultar informació sobre les estrenes a la pantalla i veure què et trobaràs properament.
Cercador d'actes culturals de tot Catalunya de la Generalitat, classificats per àmbit temàtic.
Pots fer-hi cerques per la modalitat de cinema i vídeo o bé afinar-les amb les opcions del menú següents: la Filmoteca de Catalunya, Altres projeccions i Festivals de cinema i vídeo.